40 
RÖVID KÖZLEMÉNYEK. 
Tridymitek fordulnak elő a kőzet üregeiben. Ezeken kívül látható a repe- 
déses és üreges kőzetben néhány Quarczszem mint zárvány és egy na¬ 
gyobb elváltozott csillámos rész. 
A vékony csiszolatban az alapanyag mikrolithosnak bizonyul. A mi- 
krolithok szabálytalanul elrendezett kis Plagioklas léczecskék által képez- 
tetnek, melyek között azonban inkább az egyszerű kristályok dominálnak. 
Ezen alapból egyes nagyobb Augitok válnak ki, melyek optikai viselkedése 
és hasadása a rendes. A túlnyomó elegyrészt az üde és zónás szerkezetű 
Augitok képezik ezen kőzetben, Hypersthen csak szórványosan fordul elő 
imitt-amott és szerző nem is hajlandó az utóbbi ásványt kétségtelenül a 
kőzet lényeges elegyrészei közé sorozni. Magnetit bőven fordul elő az 
alapanyagban, gyéren Apatittűk és Hámatittáblácskák is; a Tridymitet 
szintén megtalálhatjuk a csiszolat üregeiben. 
Ezen ásványassociatió alapján Schmidt e megvizsgált kőzetet Hyper- 
sthen-Tridymit tartalmú Augit-Andesitnek nevezi. 
A kőzet valószínűleg .azon kőbányából való, mely a málnási fürdőtől 
K-re fekszik; Herbich ugyan a Székelyföld geológiai viszonyai czímű 
munkájában, illetőleg a hozzá csatolt térképen Kárpáti homokkövet jegy¬ 
zett be, de tekintetbe véve azt a körülményt, hogy Budai József szintén 
ellene mond Herbich adatainak s a Nagy-Murgóról Amphibol-trachytot, 
Bibarczfalváról pedig Augit-trachytot ismertetett, Herbich térképe ezen a 
helyen is kijavítandó. 
Ezek után röviden ismerteti előadó mind azon kutatásokat, melyek 
a rhombos Pyroxénnek kőzetekben való előfordulására vonatkoznak. 
Rosenbusch « A kőzetek phy$iographiája» czímű munkájának második 
kötetében még kétségbe vonta Fouqué azon észleleteit, melyek szerint a 
santorini lávákban Hypersthenek fordulnának elő és inkább abban a 
véleményben volt, hogy azok nem egyebek mint erősen pleochroos Augitok. 
Azóta azonban már többen is kimutatták a Hypersthennek Trachytokban 
való előfordulását. így például I. Blaas megvizsgálta azokat a csaknem 
1 mm. nagyságú, üvegfényű barnássárga kristály kákát, a melyek a Demavend 
perzsiai hegység több pontjáról (Nasra, Kordun, Borigosziklák) származó 
trachytok üregeiben felnőve fordulnak elő. x4rthur Wichmann a csendes 
oczeánbeli Witi szigetek Andesitjeiben (Munia szigetről) magát a kőzetben 
lévő pyroxenes elegyrészt találta az egyenes extinctió folytán rhombosnak. 
Friedrich Becke pedig bennünket közelebbről érdeklő helyekről t. i. a 
Hargita közelében (Tusnád, Közrez havas, Homoród falu mellett) és a 
Bukovina felé terjedő vidéken is fölfedezte a Bronzitot mint elegyrészt. 
Amerikában Cross amerikai Andesiteken kívül igen sok magyarországi 
Augit-Andesitet vizsgált meg, Hegyaljáról, a Mátrából, továbbá Szerbiából 
s azt állítja, hogy a Pyroxen túlnyomó része rhombos természetű s hogy 
ezeket a Hypersthen-Andesiteket el kellene különíteni az Augit-Andesitek- 
